दरभंगा, कटिहार, पूर्णिया, भागलपुर केँद्रीय विश्वविद्यालक लायक नहिँ अछि की ? जोँ एहि क्षेत्रमे एक्को टा केन्द्रीय विश्वविद्यालक बनि जइता तऽ एहि क्षेत्रक लोक के मोतिहारी आ गया दौड़ लगेबाक कोन प्रयोजन ? मिथिलामे कोनो टा केन्द्रीय संस्थान IIT,IIM,AIIMS नहिँ रहितो बिहार सरकार मिथिलामे केँद्रीय विश्वविद्यालय पर नहिँ सोचलक, की यैह अछि बिहार आ नीतीश सरकारक मिथिला प्रेम ?
 दरभंगा : बिहारक मुख्यमंत्री नीतीश कुमार मिथिला मेँ आयोजित प्रायः प्रत्येक सभा मेँ बेर बेर कहैत छथि जे "जेना बिहारक विकासक बिना भारतक विकास नहिँ भऽ सकैत अछि तहिना मिथिलाक विकासक बिना बिहार विकास असंभव अछि"। सभ बेर मुख्यमंत्री कहैत छैथ जे "मिथिलाक सर्वाँगीण विकास होयत"। जौँ ओ इ गप्प के सह्रदय स्वीकार करैत छैथ तखन फेर बिहारमे मिथिलाक इ दुर्दशा कियैक ? बिहारक न्यूनतम साक्षर जिला, पूर्णिया(52. 49%) ,न्यूनतम पुरुष साक्षर जिला, कटिहार (60. 99%), न्यूनतम महिला साक्षर जिला, सहरसा(42. 73%), बिहारक न्यूनतम साक्षर पांच टा जिला -पूर्णिया,सीतामढ़ी,कटिहार,मधेपुरा,सहरसा आ बिहारक सर्वाधिक साक्षर जिला,रोहतास(75. 59%), सर्वाधिक पुरुष साक्षर जिला,रोहतास(85. 29%), सर्वाधिक महिला साक्षर जिला,मुंगेर(65. 33%), बिहारक सर्वाधिक साक्षर पांच टा जिला-रोहतास, मुंगेर, भोजपुर, औरंगाबाद,पटना। इ जनगणना 2011 केअंतरिम रिपोर्ट अछि। एहि रिपोर्ट सऽ ज्ञात होइत अछि जे मिथिला, साक्षरतामे बिहार सऽ बहुत पाछू अछि। बिहार सरकार एकरा लेल किछु नहिँ किछु जरुर जिम्मेवार अछि। बिहार सरकार के चाही जे बिहारक अंर्तगत आबय वला मिथिला क्षेत्रमे साक्षरताक प्रतिशत बढ़ाबय लेल प्रारंभिक शिक्षा ओकर अपन मातृभाषा अर्थात् मैथिली मेँ दियौबैथ, अल्बर्ट आइंस्टीन धरि मातृभाषामे शिक्षाक पक्षधर छलैथ मुदा बिहार सरकार की सोचय छैक, की जानि ? बिहारमे मैथिली एकटा प्रमुख भाषा अछि तखन फेर बिहार सरकार उर्दू आ बांग्लाक शिक्षकक नियुक्ति कऽ रहल अछि मुदा मैथिलीक शिक्षकक नहिँ ? अखन धरि मैथिली बिहारक दोसर राजभाषा नहिँ बनि सकल अछि। 1980 ई॰ मे जखन बिहारक तत्कालीन मुख्यमंत्री डा॰ जगन्नाथ मिश्रा उर्दू के बिहारक दोसर राजभाषा के दर्जा देलखिन तखन हुनक कहबछलन जे उर्दू संविधानक अष्टम् अनुसूचीमे शामिल अछि मुदा मैथिली नहिँ, ताहि कारणवश बिहारक दोसर राजभाषा उर्दू भेल मुदा आब तऽ मैथिली संविधानक अष्टम् अनुसूची मेँ शामिल भऽ गेल हँ तखन आब मैथिली के बिहारक दोसर राजभाषा बनाबय मेँ की दिक्कत ? बिहार सरकार एक दिस गयाआ मोतिहारीमे केँद्रीय विश्वविद्यालक समर्थन केलक आ आब एहि पर केँद्र सरकार सेहो अपन हरियरझंडी दऽ देलक आ दोसर तरफ मिथिलाक एतेक पैघ आबादी रहितो मिथिलामे केँद्रीय विश्वविद्यालक समर्थन नहिँ केलक, इ मिथिलाक संगे भेदभाव नहिँ छी तऽ आउर की छी ?
 दरभंगा, कटिहार, पूर्णिया, भागलपुर केँद्रीय विश्वविद्यालक लायक नहिँ अछि की ? जोँ एहि क्षेत्रमे एक्को टा केन्द्रीय विश्वविद्यालक बनि जइता तऽ एहि क्षेत्रक लोक के मोतिहारी आ गया दौड़ लगेबाक कोन प्रयोजन ? मिथिलामे कोनो टा केन्द्रीय संस्थान IIT,IIM,AIIMS नहिँ रहितो बिहार सरकार मिथिलामे केँद्रीय विश्वविद्यालय पर नहिँ सोचलक, की यैह अछि बिहार आ नीतीश सरकारक मिथिला प्रेम ?
 दरभंगा, कटिहार, पूर्णिया, भागलपुर केँद्रीय विश्वविद्यालक लायक नहिँ अछि की ? जोँ एहि क्षेत्रमे एक्को टा केन्द्रीय विश्वविद्यालक बनि जइता तऽ एहि क्षेत्रक लोक के मोतिहारी आ गया दौड़ लगेबाक कोन प्रयोजन ? मिथिलामे कोनो टा केन्द्रीय संस्थान IIT,IIM,AIIMS नहिँ रहितो बिहार सरकार मिथिलामे केँद्रीय विश्वविद्यालय पर नहिँ सोचलक, की यैह अछि बिहार आ नीतीश सरकारक मिथिला प्रेम ? 